UNIQ ยันกลุ่มผู้ถือหุ้นใหญ่ขายบิ๊กล็อตไม่กระทบธุรกิจ
UNIQ เผยกลุ่มผู้ถือหุ้นใหญ่ “สุวิวัฒน์ธนชัย” ซื้อขายบิ๊กล็อต 152.62 ล้านหุ้นภายในกันเอง ยันไม่กระทบธุรกิจ-ผลประโยชน์ของผู้ถือหุ้นรายอื่น
11 มี.ค. 2560

บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ระบุว่า ตามที่ได้มีรายการซื้อขายหุ้นในกระดานใหญ่ (Big Lot) วานนี้ (8 มี.ค.) เป็นรายการซื้อขายหุ้น 3 รายการ จำนวน 152,623,472 หุ้น หรือคิดเป็นร้อยละ 14.12 ของหุ้นที่จำหน่ายได้แล้วทั้งหมดของบริษัทในราคา 18.50 บาทต่อหุ้น ของผู้ถือหุ้นใหญ่ของบริษัท ดังตารางประกอบ

 
สำหรับการซื้อขายหุ้นของบริษัทในครั้งนี้เป็นความพึงพอใจระหว่างผู้ซื้อและผู้ขาย ซึ่งส่วนใหญ่เป็นการซื้อขายภายในกลุ่มของสุวิวัฒน์ธนชัยด้วยกันเอง ทั้งนี้ภายหลังการขายหุ้นกลุ่มสุวิวัฒน์ธนชัยยังคงเป็นผู้ถือหุ้นรายใหญ่เช่นเดิมโดยถือหุ้นเพิ่มเป็น 35.77% ของหุ้นที่จำหน่ายได้แล้วทั้งหมดของบริษัท
อย่างไรก็ตาม รายการดังกล่าวจะไม่มีการเปลี่ยนแปลงโครงสร้างคณะกรรมการผู้มีอำนาจกระทำการแทนบริษัทและนโยบายในการบริหารการดำเนินงานธุรกิจของบริษัท และไม่กระทบต่อผลประโยชน์ของผู้ถือหุ้นแต่ประการใด